Narodni muzej Zadar, Poljana pape Aleksandra III 2, 23000 Zadar, na temelju članka 25. Zakona o muzejima (NN br. 61/18, 98/19, 114/22 i 36/24) članka 32. Statuta Narodnog muzeja Zadar od 8. veljače 2023. godine, a u skladu sa čl. 6. Kolektivnog ugovora za zaposlenike u ustanovama kulture Zadarske županije od 15. srpnja 2022. godine, raspisuje

N A T J E Č A J

za zasnivanje radnog odnosa

1. Kustos - 1 (jedan) izvršitelj

Vrsta radnog odnosa:

Rad na neodređeno vrijeme - puno radno vrijeme u Prirodoslovnom odjelu uz probni rad od 6 (šest) mjeseci.

1. **Kućni majstor - 1 (jedan) izvršitelj**

Vrsta radnog odnosa:

Rad na neodređeno vrijeme - puno radno vrijeme u svim odjelima Narodnog muzeja Zadar uz probni rad 1 (jedan) mjesec.

**Uvjeti :**

Opći uvjeti za radno mjesto - **kustos**:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,
* 1 (jedna) godina radnog iskustva,
* položen stručni ispit za kustosa,
* položen vozački ispit B kategorije.

Posebni uvjeti za zvanje kustosa u Prirodoslovnom odjelu:

Područje Prirodne znanosti: Biologija smjer znanstveni, Biologija i ekologija mora, Biologija i kemija smjer nastavnički, Ekologija i zaštita prirode.

Opći uvjeti za radno mjesto - **kućni majstor**

* SSS/KV odgovarajuće struke,
* 1 (jedna) godina radnog iskustva,
* položen vozački ispit B kategorije.

Uz prijavu treba priložiti:

* životopis i opis dosadašnjeg radnog iskustva,
* preslik domovnice,
* preslik osobne iskaznice,
* dokaz o stručnoj spremi i struci (preslik diplome),
* dokaz o položenom stručnom ispitu (za kustosa),
* dokaz o radnom iskustvu (potvrda Hrvatskog zavoda za mirovinsko osiguranje o podacima evidentiranim u matičnoj evidenciji - elektronički zapis ili podići na šalterima HZMO-a),
* dokaz o položenom vozačkom ispitu B kategorije,
* izvornik uvjerenja da se protiv kandidata ne vodi kazneni postupak (ne starije od 3 mjeseca).

**Na natječaj se mogu javiti i osobe koje nemaju prethodno položen stručni ispit za kustosa**, ali su ga dužne položiti sukladno propisima koji uređuju stjecanje stručnih zvanja u muzejskoj struci u roku od 1 godine od početka radnog odnosa.

U prijavi na natječaj potrebno je navesti osobne podatke podnositelja prijave (ime i prezime, adresa prebivališta, broj telefona, e-adresa), koji će se sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 97/46/EZ (Opća uredba o zaštiti podataka) i Zakona o provedbi Opće uredbe o zaštiti podataka („Narodne novine broj“ 42/18) obraditi isključivo za potrebe provedbe natječaja. Osobni podaci dostupni iz gore navedenih priloga također će se obraditi isključivo za potrebe provedbe natječaja te sukladno predmetnoj Općoj uredbi o zaštiti podataka i predmetnom Zakonu o provedbi Opće uredbe o zaštiti podataka.

Kandidat koji se poziva na pravo prednosti pri zapošljavanju, u skladu s člankom 101. i 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 103., stavka 1. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21). Dokazi potrebni za ostvarivanje prava prednosti pri zapošljavanju objavljeni su na stranici Ministarstva branitelja Republike Hrvatske <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom NN( 157/13, 152/14, 39/18, 32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijavom na natječaj kandidat daje privolu za prikupljanje i obradu osobnih podataka navedenih u prijavi u svrhu dostavljanja obavijesti svim kandidatima o rezultatima natječaja.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom ili ženskom rodu, odnose se na jednak način na muški i ženski rod.

Narodni muzej Zadar zadržava pravo da, ukoliko ocijeni da je potrebno, provede postupak selekcije kandidata putem razgovora (intervjua) i/ili provjere radnih sposobnosti. O vremenu održavanja razgovora/provjere radnih sposobnosti kandidati će se pravovremeno obavijestiti putem dostavljenih e-mail adresa ili telefonski.

Nepotpune i nepravodobne prijave na javni natječaj neće se razmatrati.

Osobe koje podnesu nepotpune ili nepravodobne prijave na javni natječaj ne smatraju se kandidatima prijavljenim na javni natječaj, a o razlozima ne udovoljavanja bit će obaviješteni.

Pisane prijave i naznačene dokumente o ispunjavanju uvjeta, dostaviti na Narodni muzej Zadar, Poljana pape Aleksandra III 2, 23 000 Zadar, u roku od 8 (osam) dana od dana objave natječaja na mrežnoj stranici Hrvatskog zavoda za zapošljavanje (www.hzz.hr), te na mrežnoj stranici Narodnog muzeja Zadar (www.nmz.hr) s obveznom naznakom **„Natječaj za kustosa - NE OTVARAJ“** odnosno **„Natječaj za kućnog majstora - NE OTVARAJ“**

O rezultatima natječaja svi kandidati u natječajnom postupku, bit će obaviješteni u zakonskom roku pisanim putem.

Ur.br. 171/24

Narodni muzej Zadar

Vesna Sabolić dipl. soc.

v.d. ravnateljice Narodnog muzeja Zadar